ddrg/super_eurlex huggingface dataset:
(12)

Nagrinėjamasis produktas yra KLR kilmės tris(2-chlor-1-metiletil)fosfatas, kurio KN kodas šiuo metu yra ex 2919 90 00. Produkto Muitų sąjungos ir statistinis (CUS) numeris yra 0024577–2. Produktas taip pat vadinamas TCFF, be to, jis žinomas kaip: — 2-propanol-1-chlorfosfatas (3:1), — tris(monochlorizopropil)fosfatas (TMCF), — tris(2-chlorizopropil)fosfatas (TCPF), — fosforo rūgštis, tris(2-chlor-1-metiletil)esteris, — tris(beta-chlorizopropil)fosfatas, — 1-chlor-2-propanolfosfatas (3:1).
(36)

Be to, Prancūzijos valdžios institucijos primena, kad pagal 2008 m. spalio 9 d. Nutarimo Nr. 2008–1032, priimto įgyvendinant Įstatymą Nr. 2008–660 (14), 6 straipsnį pareigų nesuderinamumo taisyklės, kuriomis papildomai užtikrinamas CNECOP narių nepriklausomumas, komisijos nariams yra taikomos visu šių narių kadencijos laikotarpiu ir penkerius metus pasibaigus kadencijai; šių narių pareigos nesuderinamos su: — bet kokiomis uosto aptarnavimo bendroves, isigijusios valstybes uostu irenginiu, valdybos, direkcijos ar stebetoju tarybos nario pareigomis, taip pat su veiklos, už kuria moka tokia imone, vykdymu; et — bet kokiomis didžiojo juru uosto stebetoju tarybos arba direkcijos nario pareigomis.
ii)

jei iš Žaliojo Kyšulio žvejybos zonos išplaukiama neužsukant į kurį nors Žaliojo Kyšulio uostą, kiekvieno žvejybos žurnalo originalas išsiunčiamas per 14 dienų nuo atvykimo į bet kurį kitą uostą; bet kokiu atveju, jis išsiunčiamas ne vėliau kaip per 30 dienų nuo išplaukimo iš Žaliojo Kyšulio žvejybos zonos: a) paštu į Žaliąjį Kyšulį; b) faksu, kurio numerį nurodo Žaliasis Kyšulys; c) arba elektroniniu paštu.
3.

Skerdenos raumeningumas apskaičiuojamas pagal šią formulę: LMP = 65,2212–0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS, kur 16 objektyvių CSB matavimų ties vidurio linija yra: LMP = apskaičiuotoji skerdenos raumeningumo procentinė vertė, S = riebalų storis, minimalus riebalų storis ties gluteus medius raumeniu (mm), F = raumenų storis, mažiausias raumenų storis tarp priešakinės raumens gluteus medius dalies ir nugarinės stuburo kanalo dalies (mm), ML = raumens gluteus medius ilgis (mm), MS = vidutinis kumpio plotis po gluteus medius raumeniu (mm), MF = vidutinis raumeningumo plotis po gluteus medius raumeniu (mm), WL = vidutinis slankstelio ilgis su stuburo diskais (mm), Wa,b,c,dS = vidutinis kumpio plotis po pirmuoju išmatuotu slanksteliu (a) ir trimis kitais slanksteliais (b, c, d) (mm), Wa,b,c,dF = vidutinis raumeningumo plotis po pirmuoju išmatuotu slanksteliu (a) ir trimis kitais slanksteliais (b, c, d) (mm), ES = vidutinis išorinio kumpio plotis virš keturių išmatuotų slankstelių (mm), IS = vidutinis vidinio kumpio plotis virš keturių išmatuotų slankstelių (mm).
(10)

Tikrinamieji vizitai surengti toliau išvardytų bendrovių patalpose. a) Sąjungos gamintojai — BP Aromatics Limited NV, Gelis, Belgija — CEPSA Química, S.A., Madridas, Ispanija — Lotte Chemical UK Ltd (buvusi Artenius), Viltonas, Redkaras, Jungtinė Karalystė b) Sąjungos importuotojai — Mitsui & Co. Benelux NV, Briuselis, Belgija c) Sąjungos naudotojai — DSM Powder Coating Resins B.V., Zvolė, Olandija — M&G Polimeri Italia SPA, Patrica (Frozinonė), Italija — NOVAPET S.A., Barbastras (Hueska), Ispanija — UAB NEO Group, Klaipėda, Lietuva d) Tailando eksportuojantys gamintojai — TPT Petrochemicals Public Company Ltd., Bankokas, Tailandas (toliau – TPT) — TPT Petrochemicals Public Company Ltd., Rayong, Tailandas (toliau – TPT) — Indorama Petrochem Ltd., Rayong, Tailandas (toliau – Indorama) — Siam Mitsui PTA Company Ltd., Rayong, Tailandas (toliau – SMPC)
(25)

Dažniausiai pastabų teikėjai ginčijo naujų mokesčių, kurie, jų nuomone, iškreiptų visuomeninės ir privačios TV, nemokamos TV ir mokamos TV, tik telekomunikacijos paslaugas teikiančių operatorių ir telekomunikacijos bei garso ir vaizdo paslaugas teikiančių operatorių konkurenciją, teisėtumą. Be to, buvo reiškiamos abejonės dėl to, ar elektroniniams ryšiams taikomas mokestis suderinamas su Leidimų direktyvos 2002/20/EB 12 straipsniu (11).
El. paštas: info@hamshointl.com et hamshogroup@yahoo.com

El-Tel Co. (dar žinomas kaip „El-Tel Middle East Company“)

Ramak Constructions Co.

21.

Centre d’études et de recherches syrien (CERS) (Sirijos studijų ir mokslinių tyrimų centras) (dar žinomas kaip „CERS, Centre d’Etude et de Recherche Scientifique“; dar žinomas kaip „SSRC, Scientific Studies and Research Center“; dar žinomas kaip „Centre de Recherche de Kaboun“)

Barzeh Street, PO Box 4470, Damas

Teikia Sirijos armijai paramą įrangai, tiesiogiai naudojamai protestuotojų stėbėjimui ir represijoms prieš juos, įsigyti.
(1)

I priedas iš dalies keičiamas taip: a) Belgijai skirtoje dalyje Briuselio Zaventemo (Brussel-Zaventem) oro uostui skirtas įrašas pakeičiamas taip: „Brussel–Zaventem Bruxelles-Zaventem BE BRU 4 A Flight Care HC-T(2) Flight Care 2 NHC(2) U, E, O Avia Partner HC(2) WFS HC-T(2) Swiss Port HC(2)“ b) Danijai skirtoje dalyje Orhuso (Århus) uostui skirtas įrašas pakeičiamas taip: „Aarhus DK AAR 1 P HC(1)(2), NHC(2)“ c) Estijai skirta dalis iš dalies keičiama taip: i) pridedamas naujam Koidulos geležinkelio pasienio kontrolės postui skirtas įrašas: „Koidula EE KLA 2 F HC(2), NHC-NT(2), NHC-T(FR)(2)“ ii) Luhamos (Luhamaa) keliui skirtas įrašas pakeičiamas taip: „Luhamaa EE LHM 3 R HC, NHC U, E, O(14)“ d) Italijai skirtoje dalyje Livorno ir Pizos (Livorno-Pisa) uostui skirtas įrašas pakeičiamas taip: „Livorno–Pisa IT LIV 1 P Porto Commerciale HC, NHC-NT Sintermar(*) HC(*), NHC(*) Lorenzini HC, NHC-NT Terminal Darsena Toscana HC, NHC“ e) Latvijai skirtoje dalyje Rygos uostui (Riga Port) skirtas įrašas pakeičiamas taip: „Riga (Riga port) LV RIX 1a P HC(2), NHC(2)“ f) Nyderlandams skirtoje dalyje Vlisingeno (Vlissingen) uostui skirtas įrašas pakeičiamas taip: „Vlissingen NL VLI 1 P Kloosterboer Denemarkenweg HC-T(2), NHC-T(FR)(2) Kloosterboer Finlandweg HC(2)“ g) Portugalijai skirtoje dalyje Azorų salų Ortos (Horta) uostui skirtas įrašas išbraukiamas; h) Švedijai skirtoje dalyje Geteborgo (Göteborg) uostui skirtas įrašas pakeičiamas taip: „Göteborg SE GOT 1 P HC(2), NHC(2)-NT“ i) Jungtinei Karalystei skirta dalis iš dalies keičiama taip: i) pridedamas naujas Manstono (Manston) oro uostui skirtas įrašas: „Manston GB MSE 4 A U, E“ ii) Sautamptono (Southampton) uostui skirtas įrašas pakeičiamas taip: „Southampton GB SOU 1 P IC1 HC-T(1)(2), HC-NT(1)(2) IC2 NHC(2)“
3.

6 straipsnyje: a) įterpiama ši dalis: „1a Visos lėšos, kitas finansinis turtas ir ekonominiai ištekliai, kurie tiesiogiai ar netiesiogiai nuosavybės teise priklauso arba kuriuos kontroliuoja: a) Libijos centrinis bankas (Central Bank of Libya); b) Libijos arabų užsienio bankas (Libyan Arab Foreign Bank); c) Libijos investicijų agentūra (Libyan Investment Authority); ir d) Libijos Afrikos investicinis portfelis (Libyan Africa Investment Portfolio), kurie 2011 m. rugsėjo 16 d. yra įšaldyti, lieka įšaldyti.“; b) įterpiama ši dalis: „4b 1a dalyje nurodytų subjektų atveju išimtys taip pat gali būti daromos lėšoms, finansiniam turtui ir ekonominiams ištekliams, jei: a) atitinkama valstybė narė Komitetui pranešė apie ketinimą leisti naudotis lėšomis, kitu finansiniu turtu arba ekonominiais ištekliais vienu ar keliais toliau išvardytais tikslais, o Komitetas per penkias darbo dienas nuo tokio pranešimo nepriima neigiamo sprendimo: i) humanitariniai poreikiai; ii) degalai, elektra ir vanduo tik civiliniam naudojimui; iii) Libijos gamybos atnaujinimas ir angliavandenilių pardavimas; iv) civilinės Vyriausybės ir civilinės viešosios infrastruktūros institucijų kūrimas, veikimas arba stiprinimas; arba v) palankesnių sąlygų bankų sektoriaus operacijų atnaujinimui sudarymas, be kita ko, siekiant remti tarptautinę prekybą su Libija arba sudaryti tam palankesnes sąlygas; b) atitinkama valstybė narė Komitetui pranešė, kad šiomis lėšomis, kitu finansiniu turtu arba ekonominiais ištekliais neleidžiama naudotis 1 dalyje nurodytiems asmenims arba jų naudai; c) atitinkama valstybė narė iš anksto konsultavosi su Libijos valdžios institucijomis apie tokių lėšų, kito finansinio turto arba ekonominių išteklių naudojimą; ir d) atitinkama valstybė narė Libijos valdžios institucijoms leido susipažinti su pagal šią dalį pateiktu pranešimu, o Libijos valdžios institucijos per penkias darbo dienas nepateikė prieštaravimo dėl tokių lėšų, kito finansinio turto arba ekonominių išteklių panaudojimo.“; c) įterpiama ši dalis: „5a 1a dalis nekliudo čia nurodytam subjektui pervesti mokėtiną sumą pagal sutartį, sudarytą iki tokio subjekto įtraukimo į sąrašą pagal šį sprendimą, jeigu atitinkama valstybė narė nustatė, kad mokėjimo tiesiogiai ar netiesiogiai negauna 1 ir 1a dalyse nurodytas asmuo arba subjektas, o atitinkama valstybė narė prieš 10 darbo dienų iki tokio leidimo suteikimo praneša Komitetui apie ketinimą atlikti ar gauti tokius mokėjimus arba leisti šiam tikslui panaikinti lėšų, kito finansinio turto arba ekonominių išteklių įšaldymą.“
(3)

Naudojant krante tiekiamą elektros energiją į orą nepatenka teršalų, išmetamų deginant laivams bunkeriuoti skirtą kurą prisišvartavusiuose laivuose, dėl to gerėja oro kokybė uostamiesčiuose. Be to, tikimasi, kad dėl elektros energijos gamybos svarstomame regione, t. y. Šiaurės šalių, įskaitant Švediją, Daniją, Suomiją ir Norvegiją, elektros energijos rinkoje, ypatumų ir dėl to, kad vietoj elektros energijos, gaminamos deginant laivams bunkeriuoti skirtą kurą laivuose, bus vartojama elektros energijos tinklais sausumoje tiekiama elektros energija, bus sumažintas išmetamas CO2 kiekis. Todėl tikimasi, kad priemone bus prisidėta prie Sąjungos aplinkos, sveikatos ir kovos su klimato kaita politikos uždavinių įgyvendinimo.
2.

3 straipsnis pakeičiamas taip: „3 straipsnis Kumuliacija Bendrijoje 1. Nedarant poveikio 2 straipsnio 1 dalies taikymui, produktai laikomi Bendrijos kilmės, jeigu jie yra gauti Bendrijoje panaudojant Kroatijos, Bendrijos ar bet kurios kitos Europos Sąjungos stabilizacijos ir asociacijos procese dalyvaujančios šalies ar teritorijos (5) kilmės medžiagas arba Turkijos kilmės medžiagas, kurioms taikomas (6)1995 m. gruodžio 22 d. EB ir Turkijos asociacijos tarybos sprendimas Nr. 1/95, su sąlyga, kad Bendrijoje atliktų apdorojimo ar perdirbimo operacijų mastas yra didesnis nei nurodyta 7 straipsnyje. Tos medžiagos nebūtinai turi būti pakankamai apdorotos ar perdirbtos. 2. Jeigu Bendrijoje atliktų apdorojimo ar perdirbimo operacijų mastas nėra didesnis nei nurodyta 7 straipsnyje, gautas produktas laikomas Bendrijos kilmės tik tuo atveju, jei joje sukurta pridėtinė vertė yra didesnė už panaudotų bet kurios vienos iš 1 dalyje nurodytų šalių ar teritorijų kilmės medžiagų vertę. Priešingu atveju gautas produktas laikomos tos šalies, kurios kilmės medžiagų, panaudotų gaminant Bendrijoje, vertė yra didžiausia, kilmės. 3. Bendrijoje neapdoroti ar neperdirbti vienos iš 1 dalyje nurodytų šalių ar teritorijų kilmės produktai, eksportuoti į vieną iš tų šalių ar teritorijų, išsaugo savo kilmę. 4. Šiame straipsnyje numatyta kumuliacija gali būti taikoma tik tuo atveju, jeigu: a) šalys ar teritorijos, siekiančios, kad produktai ir medžiagos įgytų kilmės statusą, ir paskirties šalis tarpusavyje yra sudariusios susitarimą dėl lengvatinio prekybos režimo pagal Bendrojo susitarimo dėl muitų tarifų ir prekybos (GATT) XXIV straipsnį; b) medžiagos ir produktai įgijo kilmės statusą taikant kilmės taisykles, tapačias pateiktosioms šiame protokole; ir c) pranešimai dėl kumuliacijai taikyti būtinų reikalavimų įvykdymo yra paskelbti Europos Sąjungos oficialiajame leidinyje (C serijoje) ir Kroatijoje laikantis joje nustatytos tvarka. Šiame straipsnyje numatyta kumuliacija taikoma nuo Europos Sąjungos oficialiajame leidinyje (C serijoje) paskelbtame pranešime nurodytos datos. Bendrija per Europos Komisiją informuoja Kroatiją apie susitarimus ir juose nustatytas atitinkamas kilmės taisykles, taikomas su kitomis 1 dalyje nurodytomis šalimis ar teritorijomis. Šiame straipsnyje numatyta kumuliacija netaikoma V priede išvardytiems produktams.
(5)

Remiantis Graikijos pateikta informacija, Neos Kafkassos geležinkelio pasienio kontrolės posto įrašą reikėtų išbraukti iš Sprendimo 2009/821/EB I priede nurodyto sąrašo. Be to, tam tikrų kategorijų gyvus gyvūnus, kurie šiuo metu gali būti tikrinami Neos Kafkassos sienos kirtimo keliais kontrolės poste, reikėtų išbraukti iš to sąrašo nurodytam pasienio kontrolės postui skirtų įrašų.
(5)

Be to, 2010 m. balandžio 30 d. Italija pateikė du naujus prašymus dėl finansinės paramos. Pirmasis prašymas yra susijęs su Anoplophora chinensis kontrolės priemonėmis, įgyvendintomis Lombardijos regiono Brešos provincijos Gusago komunoje 2009 m. gegužės 1 d. – gruodžio 31 d., siekiant kontroliuoti 2008 m. nustatytą protrūkį. Antrasis prašymas yra susijęs su Anoplophora glabripennis kontrolės priemonėmis, įgyvendintomis Veneto regiono Trevizo provincijos Kornudos komunoje 2009 ir 2010 m., siekiant kontroliuoti 2009 m. nustatytą protrūkį. Abiem atvejais priemones sudarė įvairūs su augalų sveikata susiję veiksmai pagal Direktyvos 2000/29/EB 23 straipsnio 2 dalies a ir b punktus. Prie šių priemonių taip pat priskiriami draudimai ar apribojimai pagal tos pačios direktyvos 23 straipsnio 2 dalies c punktą, visų pirma 2009 ir 2010 m. sunaikintų lapuočių pakeitimas tokių rūšių medžiais, kuriems minėti žalingieji organizmai įtakos neturi.
4.4.

Be to, notifikuotoji įstaiga gali surengti netikėtus apsilankymus pas gamintoją. Per tokius apsilankymus notifikuotoji įstaiga prireikus gali atlikti sąveikos sudedamosios dalies bandymus arba pavesti juos atlikti, siekdama patikrinti, ar kokybės valdymo sistema veikia tinkamai. Notifikuotoji įstaiga pateikia gamintojui apsilankymo ataskaitą ir, jei buvo atliekami bandymai, bandymų ataskaitą.
5.

a) Valstybės narės, kurios teisės aktai taikomi susijusiam asmeniui pagal Reglamento (EB) Nr. 883/2004 12 straipsnio 1 dalį šiame sprendime nurodytais atvejais, kompetentinga įstaiga tinkamai informuoja darbdavį ir susijusį darbuotoją apie sąlygas, pagal kurias komandiruotam darbuotojui toliau gali būti taikomi šios valstybės teisės aktai. Darbdavys informuojamas apie galimus patikrinimus darbuotojo komandiruotės laikotarpiu, siekiant nustatyti, ar komandiruotės laikotarpis dar nėra pasibaigęs. Šie patikrinimai gali būti susiję su įmokų mokėjimu bei tiesioginių ryšių palaikymu. Valstybės narės, kurioje įsisteigęs susijęs asmuo ir kurios teisės aktai toliau taikomi savarankiškai dirbančiam asmeniui pagal Reglamento (EB) Nr. 883/2004 12 straipsnio 2 dalį, kompetentinga įstaiga tinkamai informuoja jį apie sąlygas, pagal kurias jam toliau gali būti taikomi tos valstybės teisės aktai. Susijęs asmuo informuojamas apie galimus patikrinimus jo laikinos veiklos vykdymo valstybėje, kurioje jis veikia, laikotarpiu, siekiant užtikrinti, kad tai veiklai taikomos sąlygos nepasikeitė. Tokie patikrinimai visų pirma gali būti susiję su įmokų mokėjimu ir infrastruktūros, būtinos jo veiklai vykdyti valstybėje, kurioje jis įsisteigęs, palaikymu. b) Be to, į kitą šalį komandiruotas darbuotojas ir jo darbdavys praneša siunčiančiosios šalies kompetentingai įstaigai apie pasikeitimus, atsiradusius darbuotojo komandiruotės laikotarpiu, visų pirma jei: — komandiruotė, dėl kurios buvo kreiptasi, taip ir neįvyko, — veikla nutraukiama dėl kitų, nei šio sprendimo 3 dalies b punkte nurodytų priežasčių, — komandiruotą darbuotoją darbdavys paskyrė į kitą siunčiančiosios valstybės įmonę, visų pirma įmonės susijungimo ar perdavimo atveju. c) Siunčiančiosios valstybės kompetentinga įstaiga, prireikus ir paprašius, darbo valstybės įstaigai pateikia b punkte nurodytą informaciją. d) Siunčiančiosios valstybės ir darbo valstybės kompetentingos įstaigos bendradarbiauja atlikdamos minėtus tikrinimus, ir kai kyla abejonių dėl Reglamento (EB) Nr. 883/2004 12 straipsnio taikymo.
(283)

Komisija pabrėžia, kad nuo 2002 m. Gdansko laivų statykla gavo dideles pagalbos sumas ir faktiškai nuo to laiko jos buvimas rinkoje buvo įmanomas tik dėl nuolatinės valstybės pagalbos, kurios formos buvo įvairios: viešųjų įsipareigojimų išieškojimo atidėjimas, kapitalo injekcijos ir paskolų garantijos palankiomis sąlygomis, be kurių laivų statykla nebūtų galėjusi sudaryti sutarčių. Be to, Komisija pažymi, kad laivų statykla yra viena didžiausių Lenkijos laivų statyklų ir viena svarbiausių Europos gamintojų, todėl suteikus pagalbą konkurencija iškreipiama dar labiau. Taigi, laikantis gairių 40 punkto, priemonės turi sukelti radikalius pokyčius, proporcingus pagalbos iškreipiamajam poveikiui. Komisija mano, kad siūlomomis kompensuojamomis priemonėmis pakankamai ribojamas konkurencijos iškreipimas, atsirandantis dėl Gdansko laivų statyklai skirtos pagalbos.
(330)

Dėl to Komisija mano, kad iš tikrųjų laivų statykla nepajėgė gauti jokio savojo įnašo pagal gairių nuostatas, ir bet kokiu atveju tas įnašas būtų nereikšmingas. Be to, restruktūrizavimo plane, kurį pateikė Mostostal, neužtikrintas pakankamas savojo įnašo dydis. Savasis įnašas turi būti toks, kad valstybės pagalba būtų sumažinta iki būtinojo minimumo, o kadangi tokio įnašo nėra, Komisija turi konstatuoti, kad reikalavimas apriboti pagalbą iki minimumo neįvykdytas. Net priešingai, Mostostal restruktūrizavimo planas paremtas prielaida, kad papildoma valstybės pagalba bus suteikta, ir be to, konstatuoja, kad plano įgyvendinimas priklauso nuo to, ar bus gauta papildoma valstybės pagalba.
1.

Europos Sąjungoje: The Director Animal Health and Welfare Directorate-General for Health and Consumers European Commission, 1049 Brussels
(2)

2010 m. liepos mėn. Rumunijos valdžios institucijos oficialiai informavo Komisiją, kad nuo Sprendimo 2009/852/EB įsigaliojimo iš to sprendimo I priede išvardytų įmonių penkios buvo uždarytos, o viena buvo patvirtinta; viena to sprendimo II priede nurodyta įmonė nustojo perdirbti reikalavimus atitinkantį ir reikalavimų neatitinkantį žalią pieną atskirose gamybos linijose, todėl ją reikėtų perkelti į sprendimo III priedą; iš to sprendimo III priede nurodytų įmonių penkios buvo patvirtintos – joms leista prekiauti Sąjungos viduje, be to, į tą priedą įtraukta dar viena įmonė, o viena įmonė buvo uždaryta.
18.

a) Visą restruktūrizavimo plano įgyvendinimo laikotarpį Komisija turi galimybę be apribojimų gauti informaciją, reikalingą jos sprendimui, kuriuo patvirtintas restruktūrizavimo planas, įgyvendinti. Ji gali, gavusi Belgijos, Prancūzijos ir Liuksemburgo valdžios institucijų pritarimą, tiesiogiai kreiptis į Dexia, kad gautų reikalingus paaiškinimus ir patikslinimus. Belgijos, Prancūzijos ir Liuksemburgo valdžios institucijos ir Dexia aktyviai bendradarbiauja atlikdamos visus patikrinimus, kurių gali paprašyti Komisija, arba, esant reikalui, nepriklausomas ekspertas. b) Nepriklausomas ekspertas, bendradarbiaudamas su Dexia, kiekvieną pusmetį pateikia Komisijai restruktūrizavimo plane nustatytų įsipareigojimų vykdymo ataskaitą. Šioje ataskaitoje išsamiai aprašoma pažanga, pasiekta įgyvendinant restruktūrizavimo planą: i) mažinant balanso dydį, kaip numatyta 14 dalyje; ii) siekiant 5 dalyje nustatytų likvidumo ir finansavimo koeficientų; iii) vykdant 3 dalyje nustatytą įsipareigojimą pusmetį išlaikyti atitinkamo dydžio RAROC; iv) atlikti perleidimus ir nutraukti veiklą, kaip numatyta 13 dalyje, nurodant perleidimo ar veiklos nutraukimo datą, turto buhalterinę vertę 2008 m. gruodžio 31 d., perleidimo vertę, pridėtinę vertę ar vertės praradimą ir išsamiai aprašant, kokias priemones dar reikia įgyvendinti pagal restruktūrizavimo planą. Be to, šioje ataskaitoje reikės nurodyti išlaidų dalis ir apskaičiuoti RAROC (kaip nurodyta 3 dalyje), kuri bus taikoma pusmetį po ataskaitos pateikimo. Ši ataskaita bus perduodama ne vėliau kaip praėjus vienam mėnesiui po pusmečio ataskaitų pateikimo ir metinės atskaitomybės patvirtinimo, bet kokiu atveju iki kiekvienų metų spalio 1 d. ir balandžio 30 d. c) Jeigu iki kiekvienų metų spalio 1 d. teikiamoje ataskaitoje nepriklausomas ekspertas nurodo, kad restruktūrizavimo plane nustatyti metiniai tikslai iki einamųjų metų pabaigos gali likti neįgyvendinti, Belgijos, Prancūzijos ir Liuksemburgo valdžios institucijos per kitą mėnesį po ataskaitos pateikimo pristato Komisijai kartu su Dexia numatytas priemones, kurios gali padėti tinkamomis priemonėmis įgyvendinti šiuos tikslus iki metų pabaigos. d) Jeigu iki kiekvienų metų balandžio 30 d. teikiamoje ataskaitoje nepriklausomas ekspertas konstatuoja, kad restruktūrizavimo plane nustatyti metiniai tikslai neįgyvendinti, Belgijos, Prancūzijos ir Liuksemburgo valdžios institucijos per kitą mėnesį po ataskaitos pateikimo Komisijai pristato kartu su Dexia numatytas priemones, kurios padėtų tinkamomis priemonėmis įgyvendinti šiuos tikslus iki einamųjų metų birželio 30 d.
(70)

Be to, Italija pateikė informaciją apie Agusta MTTP išlaidas (žr. 48 punktą). 1998–2000 m. išlaidos civiliniam BA609 variantui vidutiniškai sudarė […] mln. EUR per metus ([…] % iš minėtosios […] % sumos).
h)

Dalies „Scheme name (5.3.6 punktas)“ ketvirta įtrauka pakeičiama taip: „“EN_name_value”= Supervision/Accreditation Status List of certification services from Certification Service Providers, which are supervised/accredited by the referenced Member State for compliance with the relevant provisions laid down in Directive 1999/93/EC and its implementation in the referenced Member State’s laws.“
LT Europos Sąjungos oficialusis leidinys L 210/35

KOMISIJOS SPRENDIMAS

2010 m. rugpjūčio 10 d.

kuriuo pratęsiamas leidžiančių nukrypti nuostatų taikymo laikotarpis, per kurį Bulgarija gali pareikšti prieštaravimą dėl tam tikrų atliekų, vežamų naudoti į jos teritoriją pagal 2006 m. birželio 14 d. Europos Parlamento ir Tarybos reglamentą (EB) Nr. 1013/2006 dėl atliekų vežimo

(pranešta dokumentu Nr. C(2010) 5434)

(Tekstas svarbus EEE)

(2010/438/ES)

EUROPOS KOMISIJA,

atsižvelgdama į Sutartį dėl Europos Sąjungos veikimo,

atsižvelgdama į 2006 m. birželio 14 d. Europos Parlamento ir Tarybos reglamentą (EB) Nr. 1013/2006 dėl atliekų vežimo (1), ypač į jo 63 straipsnio 4 dalies trečią pastraipą,

kadangi:

(1) Pagal Reglamento (EB) Nr. 1013/2006 63 straipsnio 4 dalį per laikotarpį, kuris baigiasi 2009 m. gruodžio 31 d., Bulgarija gali pareikšti prieštaravimą dėl tam tikrų naudoti vežamų atliekų.

(2) 2009 m. gruodžio 23 d. raštu Bulgarija paprašė pratęsti šį laikotarpį iki 2012 m. gruodžio 31 d.

(3) Reikia užtikrinti, kad visoje Sąjungoje ir toliau būtų palaikomas aukštas aplinkos apsaugos lygis, visų pirma tais atvejais, kai tam tikros naudoti vežamos atliekos ir toliau neatitiktų su atliekų naudojimu susijusių išsiuntimo šalies nacionalinių teisės aktų. Todėl Bulgarijai turėtų ir toliau būti suteikta galimybė pareikšti prieštaravimą dėl planuojamo tam tikrų nepageidaujamų atliekų vežimo naudoti į jos teritoriją. Todėl Bulgarijai nustatytą leidžiančių nukrypti nuostatų taikymo laikotarpį reikia pratęsti iki 2012 m. gruodžio 31 d.

(4) Siekiant, kad ir toliau būtų užtikrinama aukštesnio lygio aplinkos apsauga ir teisinis tikrumas, susijęs su atliekoms, kurias numatyta vežti naudoti į Bulgariją pagal Reglamentą (EB) Nr. 1013/2006, taikoma teisine sistema, šiame sprendime numatytos priemonės turėtų būti taikomos nuo 2010 m. sausio 1 d. Šiame sprendime numatytos priemonės atitinka pagal Europos Parlamento ir Tarybos direktyvos 2006/12/EB (2) 18 straipsnį įsteigto komiteto nuomonę,

PRIĖMĖ ŠĮ SPRENDIMĄ:

1 straipsnis

Nukrypstant nuo Reglamento (EB) Nr. 1013/2006 12 straipsnio ir atsižvelgiant į to reglamento 11 straipsnyje nustatytą prieštaravimo pagrindą, laikotarpis, per kurį Bulgarijos kompetentingos institucijos gali pareikšti prieštaravimą dėl į Bulgariją naudoti vežamų atliekų, išvardytų to reglamento 63 straipsnio 4 dalies antroje pastraipoje, pratęsiamas iki 2012 m. gruodžio 31 d.

2 straipsnis

Šis sprendimas taikomas nuo 2010 m. sausio 1 d.

3 straipsnis

Šis sprendimas skirtas valstybėms narėms.

Priimta Briuselyje 2010 m. rugpjūčio 10 d. Komisijos vardu Janez POTOČNIK Komisijos narys

(1) OL L 190, 2006 7 12, p. 1.

(2) OL L 114, 2006 4 27, p. 9.